open-index/open-wikipedia-markdown huggingface dataset:
Po' boy

[duimnael|Po'boys word dikwels met *french fries* ([slaptjips) en slaai bedien*Oak Alley Restaurant, Vacherie, LA*]]
duimnael|'n ''Shrimp po' boy'' (po' boy met garnale)
duimnael|''Crawfish po' boy'' (kreef-po' boy)*Crawfish Shack Seafood, Atlanta, GA*
'n '''Po' boy'* (ook gespel as *po-boy* of *po boy'', 'n afkorting van *poor boy*) is 'n tradisionele toebroodjie (gewoonlik Franse stokbrood of *baguette* uit New Orleans) in die kookkuns van Louisiana en New Orleans wat in die helfte oopgesny en met gebraaide hoender- of beesvleis of seekos (dikwels garnale, vis, oesters of krappe) gevul word.

Volgens 'n stedelike legende uit New Orleans het die po' boy-toebroodjie sy oorsprong in 'n tremwerker-staking in 1929. Destyds het 'n plaaslike restaurant, *Martin Brothers Restaurant*, belowe om aan die sowat 1&nbsp;800 stakende trembestuurders en -meganici gratis kos te bedien. 'n Bakker, John Gendusa, is gevra om 'n smullekker toebroodjie te bak wat teen 'n lae prys aan hulle verskaf kon word. Toe die stakende mans hul toebroodjies by die restaurant se agterdeur kom haal het, is die kombuis luidkeels van die bestelling laat weet: *"Here comes another poor boy!"* 

Ander bronne vermeld dat ''po' boys'' al vroeër bekend was; Louis Armstrong het van hierdie soort toebroodjie al 'n dekade vroeër gehou.

## Verwysings 
## Eksterne skakels 
;New Orleans Po' boys
----
* *Neworleans.com: The Po-Boy*
;Po' boys Up the River - Memphis-style
----
* ''Five po' boys to try in Memphis: A Bluff City spin on a New Orleans classic''
Orde van die Johanniters

thumb|220px|Die vlag van die Orde van die Johanniters.
Die **Orde van die Johanniters** (Latyn: *Ordo Fratrum Hospitalis Sancti Ioannis Hierosolymitani*) was ’n Middeleeuse en vroeë moderne Katolieke militêre orde wat omstreeks 1100 gestig is. Een van sy aanvanklike name was die **Orde van die Ridders van die Hospitaal van Sint Johannes van Jerusalem**. Sy hoofkwartier was tot in 1291 in die Koninkryk van Jerusalem, van 1310 tot 1522 op die eiland Rhodos, van 1530 tot 1798 in Malta en van 1799 tot 1801 in Sint Petersburg. Vandag sit verskeie organisasies die tradisie voort, veral die Soewereine Militêre Orde van Malta.

Die orde het in die 11de eeu ’n opgang gemaak as ’n groep individue wat verbind is met die Amalfi-hospitaal in Jerusalem, wat aan Johannes die Doper gewy was. Ná die verowering van Jerusalem in 1099 tydens die Eerste Kruistog het die organisasie ’n militêre godsdienstige orde geword. Ná die verowering van die Heilige Land deur Islamitiese magte was die ridders van Rhodos af bedrywig en later van Malta af. Die orde was een van die kleinste groepe wat dele van die Amerikas vir ’n kort rukkie gekoloniseer het: Hulle het in die middel 17de eeu vier Karibiese eilande verower wat hulle in die 1660's aan Frankryk oorgegee het.

Die ridders is tydens die Protestantse Hervorming verdeel, toe ryk dele van die orde in Noord-Duitsland en Nederland Protestants geword en van die Katolieke hoofgroep afgestig het. Die orde is in Engeland, Denemarke en ander dele van Noord-Europa onderdruk en is verder benadeel deur Napoleon se verowering van Malta in 1798. Dit het daarna oor Europa versprei.

## Skakels
Barbaryse Oorloë

thumb|200px|Die Amerikaanse skip Philadelphia brand in die Slag van Tripoli-hawe tydens die Eerste Barbaryse Oorlog in 1804.
Die **Barbaryse Oorloë** was ’n reeks konflikte wat gelei het tot twee oorloë tussen die Verenigde State, Swede en die Barbaryse state (Marokko en die Ottomaanse Ryk, insluitende Tunis, Algiers en Tripoli) van Noord-Afrika vroeg in die 19de eeu. Die Swede was sedert 1800 in ’n oorlog met Tripoli betrokke; die Amerikaners het eindelik by hulle aangesluit.

Die Barbaryse seerowers het heffings van die Amerikaanse handelskepe in die Middellandse See geëis. As ’n skip nie betaal het nie, het die seerowers dit aangeval, sy voorraad gesteel en dikwels die bemanningslede vir ’n losprys gevange geneem. Toe Thomas Jefferson in 1801 president van die VSA word, het hy geweier om heffings te betaal en ’n vloot na die Middellandse See gestuur. 

## Oorloë
Die **Eerste Barbaryse Oorlog** (1801-1805) het plaasgevind tydens die bewind van Thomas Jefferson. Toe hy in 1801 president van die VSA word, het hy geweier om verder heffings te betaal, want dit het teen dié tyd ’n vyfde van die regering se jaarlikse begroting uitgemaak.. ’n Amerikaanse vloot is op 13 Mei 1801 na die hawe van Tripoli gestuur, waar een skip, die Philadelphia, gestrand het. Die bemanning is gevang en slawe gemaak. 

Die ander skepe het verskeie gefortifiseerde seerowerstede in die hedendaagse Libië, Tunisië en Algerië gebombardeer, en eindelik toestemming van hulle gekry om deur hul gebiedswater te vaar.

James Madison, Jefferson se opvolger, het militêre magte vir die **Tweede Barbaryse Oorlog** (1815) opgekommandeer, kort ná die beëindiging van die Anglo-Amerikaanse Oorlog van 1812 met die Verdrag van Ghent. Dit het finaal ’n einde gebring aan Amerika se betaling van heffings. 

## Verwysings
## Eksterne skakels
Joey Batey

**Joey Batey** (gebore 1988) is 'n Engelse akteur. Hy is bekend vir sy rolle in die rolprent *The Riot Club* (2014) en in die televisiereekse *C.B. Strike* (2017) en *Knightfall* (2017).

## Filmografie 
### Rolprente 
* 2014: *The Riot Club*
* 2016: *Bloody Cakes*

### Televisiereekse 
* 2017: *C.B. Strike*
* 2017: *Knightfall*
* 2019: *The Witcher*

## Eksterne skakels 
* 
* 
*
Struikrowery

thumb|’n Aanval deur struikrowers, deur Cornelis de Wael. 
**Struikrowery** is ’n soort diefstal wat veral in die 16de en 17de eeu voorgekom en reis gevaarlik gemaak het. ’n **Struikrower** sou tussen struike langs die pad wegkruip, dikwels snags of in groepe, en dan skielik te voorskyn kom wanneer ’n koets verbyry. Hulle sou die mense beroof en soms vermoor, en dan weer in die bosse verdwyn. Struikrowers het gewoonlik in bendes saamgewoon en ’n bestaan uit rowery gemaak.

Swak administrasie en geskikte terrein het die ontwikkeling van struikrowery aangemoedig.  Geskiedkundige gevalle van struikrowery het voorgekom in gebiede van Frankryk, Griekeland en die Balkan, Indië, Italië, Mexiko, Sisilië en Spanje. Ook in dele van die VSA was daar in die vroeë jare talle gevalle van ’n sekere soort struikrowery wat op die paaie na die Wilde Weste plaasgevind het. Dié rowers is *highwaymen* genoem. In Australië is na ontsnapte gevangenes en rowers wat in die bos gebly het om van die owerheid te ontvlug, as *bushrangers* verwys. Een van die bekendste *bushrangers* is seker Ned Kelly. 

Soms is struikrowers in romantiek gehul, soos die geval is met Robin Hood, wat van die rykes gesteel het om aan die armes te gee. 

## Verwysings
## Skakels
Anne Bonny

**Anne Bonny** (dalk 8 Maart 1697 was ’n Ierse seerower wat in die Karibiese See aktief was en een van die bekendste vroulike seerowers nog. Die bietjie wat van haar lewe bekend is, kom moontlik uit kaptein Charles Johnson se boek *A General History of the Pyrates*.

thumb|links|220px|Anne Bonny op ’n sigaretkaart.
Bonny is omstreeks 1700 in Ierland gebore en het later na Londen en van daar na die provinsie Carolina (nou Noord-Carolina) getrek toe sy omtrent 10 jaar oud was. Sy is omstreeks 1715 getroud en het toe na Nassau in die Bahamas verhuis, wat ’n skuilplek vir seerowers was. 

Hier het sy "Calico Jack" Rackham ontmoet en sy vennoot en minnares geword. Sy het haar soos ’n man vermom en min mense het geweet sy is ’n vrou. Bonny is in Oktober 1720 saam met Rackham en Mary Read gevang. Sy en Read is ter dood veroordeel, maar hulle teregstelling is uitgestel omdat albei swanger was. Read is in April 1721 in die tronk aan koors dood (waarskynlik weens ’n komplikasie van die swangerskap), maar dit is onbekend wat van Bonny geword het. 

Daar is geen rekord van haar vrylating, teregstelling of dood nie, en dit het verskeie gerugte oor haar lot laat ontstaan.

## Verwysings
## Skakels
Mary Read

**Mary Read** (1685 - 28 April 1721), ook bekend as **Mark Read**, was ’n Engelse seerower. Sy en Anne Bonny is twee van die bekendste vroulike seerowers in die geskiedenis en van die min vroue wat sover bekend aan seerowery skuldig bevind is in die 18de eeu, wat die goue eeu van seerowery was.

thumb|220px|links|Mary Read op ’n sigaretkaart.
Read is in 1685 in Engeland gebore. Sy het van jongs af soos ’n seun aangetrek, aanvanklik sodat haar ma erfgeld kon kry en as ’n tiener om by die Britse weermag aan te sluit. Sy is daarna getroud en het in 1715, ná haar man se dood, na die Wes-Indiese Eilande getrek. In 1720 het sy "Calico Jack" Rackham ontmoet en saam met Anne Bonny by sy bemanning aangesluit. Hulle het albei soos mans aangetrek om hulle geslag weg te steek.

Haar tyd as ’n seerower was kort, want sy, Bonny en Rackham is in November 1720 gevang. Hoewel Rackham gou tereggestel is, het beide Read en Bonny beweer hulle is swanger en hulle teregstelling is uitgestel. Read is in April 1721 dood, waarskynlik aan komplikasies van die swangerskap. 

Dit is onbekend wat van Anne Bonny geword het, want daar is geen verdere rekords van haar nie.

## Skakels
Grabouwtolbos

Die **Grabouwtolbos** (*Leucadendron globosum*) is 'n blomdraende struik wat tot die genus *Leucadendron* behoort en deel van die fynbos-bioom vorm. Die spesie is endemies aan die Wes-Kaap waar dit voorkom vanaf Grabouw tot by Houhoek in die Elginvallei.

Die struik word 2&nbsp;m hoog en blom van September tot Oktober. Die plant gaan dood na 'n brand maar die sade oorleef. Die sade word geberg in 'n tol op die vroulike plant en val na twee maande nadat blomme gevorm is uit die tol tot op die grond. Die plant is eenslagtig en daar is afsonderlike plante met manlike- en vroulike blomme, wat deur insekte bestuif word. Die plant groei in leem grond op styl, suidelike hellings op hoogtes van 220 - 300&nbsp;m.

In Engels staan dit as die *Grabouw conebush* bekend.

## Bronnelys 
* REDLIST Sanbi
* Biodiversityexplorer
* Protea Atlas
* Plants of the World Online

## Eksterne skakels
Abrakadabra

**Abrakadabra** is  ‘n towerspreuk wat in oertye in die volksgeneeskunde gebruik is om siektes te voorkom en genees.

## Gebruik 
Dit is een van die min woorde sonder betekenis. Gewoonlik word dit gebruik deur ‘n kulkunstenaar as ‘n soort towerspreuk om die toeskouers se aandag af te lei van sy handvaardigheid of bloot om indruk te maak. Net soos met die towerspreuk ‘‘hokus pokus pilatus pas’’. Soms word abrakadabra gebruik as ‘n sinoniem vir die woord brabbeltaal en onverstaanbare en onbegryplike onsin.

raamloos|regs

## Geskiedenis 
Dit word vir die eerste maal genoem in ‘n Latynse gedig deur die Gnostiese digter Quintus Severus (Serenus) Sammonicus in die 2de eeu. Die woord het die ewige lewe gesuggereer en daar is geglo dat dit ‘n amulet is met helende kragte. Daar is veral geglo dat dit  tandpyn, koors en ander siektes kan opklaar en ‘n persoon teen gevare kan beskerm.  Die pasiënt moes die talisman op perkament skryf en aan ‘n draadjie van vlas om sy nek hang. Boonop moes dit op ‘n voorgeskrewe manier daarop geskryf word, naamlik in die vorm van ‘n gelyksydige driehoek wat op sy kop staan. So lees dan die boonste  van die elf reëls van links na regs sowel as die regtersy van onder na bo die gelukbringende woord abrakadabra.

## Etimologie 
Abrakadabra is van onsekere herkoms. Volgens oorlewering is dit saamgestel uit die Hebreeuse woorde Ab (Vader), Ben (Seun) en Ruach Acadsch (Heilige Gees). Ander sê dit kom van die Grieks abraxas en die Hebreeus dabar.

## Verwysings 
## Bron 
* Hendrickson, Robert: The encyclopedia of word and phrase origins. Londen: MacMillan,1987.
The Global Lepidoptera Names Index

**The Global Lepidoptera Names Index** (LepIndex) is 'n databasis van Lepidoptera (vlinders) wat deur die Departement Entomologie by die Natural History Museum (NHM), Londen, onderhou word. LepIndex is 'n gerekenariseerde en bygewerkte weergawe van die Natural History Museum kaartindeksargief met die wetenskaplike name van die lewende en fossielvlinders en motte van die wêreld. Die databasis bevat 'n totaal van ongeveer 137000 rekords. 

## Verwysings 
## Eksterne skakels 
* The Global Lepidoptera Names Index
Koppesnellery

[thumb|220px|’n Digitale tekening van ’n priester uit die [Mississippium-epog met ’n seremoniële klipstaf en ’n afgekapte kop, na aanleiding van ’n koperplaat.]]
**Koppesnellery** (Engels: *Headhunting*) is die praktyk om die kop van ’n ander mens af te kap en te bewaar. Dit is in historiese tye in dele van Oseanië, Suid-, Oos- en Suidoos-Asië, Wes- en Sentraal-Afrika, Meso-Amerika en Europa beoefen. In Europa het dit teen die einde van die Middeleeue voorgekom in Ierland en aan die Anglo-Skotse grensstreke, en tot die 20ste eeu in Montenegro, Kroasië, Albanië en die westelike dele van Herzegowina.

Koppesnellery is intens deur antropoloë ondersoek in ’n poging om die sosiale rolle, funksies en motiverings vas te stel. Antropologiese geskrifte behandel temas soos kastyding van die vyand, rituele geweld, kosmologiese balans, die vertoon van manlikheid, kannibalisme, oorheersing van die liggaam en siel van ’n teenstander, as ’n trofee of ’n bewys van moord, prestige deurdat ’n teenstander se gees en krag oorgeneem is, en om die teenstander se diens as ’n slaaf in die hiernamaals te verseker.

Geleerdes stem vandag oor die algemeen saam dat die funksie van koppesnellery hoofsaaklik ritueel en seremonieel was. Dit was deel van die proses van die strukturering, versterking en verdedidiging van die hiërargiese verhoudings tussen gemeenskappe en individue. Sommige geleerdes glo die praktyk spruit uit die geloof dat die kop die sielsmateriaal, of lewenskrag, bevat en dat dit benut kan word deur die bewaring daarvan.

## Verwysings
## Skakels
* In Encyclopædia Britannica, 1996
* "Headhunting and headshrinking among the Shuar"
Carpenter Gothic

[duimnael|B. O. Cutter House in [Minneapolis, Minnesota. Die huis, wat in 1856 voltooi is, is met handvervaardigde houtsnywerk versier]]
[duimnael|St. Andrew's Episcopal Church in Prairieville, [Alabama]]
duimnael|Church of the Presidents, Long Branch, New Jersey, opgerig in 1879 in die Shingle Style van Carpenter Gothic
[duimnael|Waddell Memorial Presbyterian Church in Rapidan, [Virginië]]
**Carpenter Gothic**, soms ook '''Carpenter's Gothic** of **Rural Gothic''' genoem, is 'n 19de eeuse stroming binne die Noord-Amerikaanse Neogotiese argitektuurstyl waarin gesofistikeerde houtgeboue met kunsvolle versierings, wat deur timmermans ontwerp en opgerig is, sentraal staan. Die styl was hoofsaaklik beperk tot kleiner privaat wonings en kerkgeboue wat met beperkte fondse en meestal sonder 'n argitek of boutekenaar opgerig is - in sommige streke het Neogotiese strukture nog tot omstreeks 1880 ontstaan.

Amerikaanse timmermans het in hierdie periode 'n boumateriaal wat volop was - hout - met 'n sekere improviserende gawe om Neogotiese stylelemente (soos spitsboogvensters) en sogenaamde gingerbread-versierings met die tradisies van inheemse houtboukuns en die behoeftes van alledaagse woningsbou te verbind. Nuwe tegnologiese ontwikkelings soos stoomgedrewe rolsae, waardeur die bewerking van hout vergemaklik is, het ook 'n rol gespeel in die proses. Die aanleiding vir timmermans was publikasies soos Alexander Jackson David se *Rural Residences* (1837) en werke deur Andrew Jackson Downing waarin gedetailleerde ontwerpe en bouplanne verskaf is.

Die idee was om sekere stylelemente, wat in die klassieke en outentieke Gotiese boukuns sowel as sy herlewings, veral Neogotiese argitektuur, in steen verwesenlik is, met hout as die tradisionele (en meer bekostigbare) boumateriaal te ontplooi. Opvallend is sterk elemente van improvisasie waarby timmermans eerder 'n ligte, vrolike styl gevolg het as om presiese weergawes van oorgelewerde steenboukuns te skep.

'n Nou verwante styl, Steamboat Gothic, het in die Amerikaanse Suide ontwikkel waar dit inspirasies uit die kunsvol-swierige ontwerp van Mississippi-stoombote ontvang het.

## Verwysings
Clive Henry Crawley

**Clive Henry Crawley** (30 April 1931 - 8 Junie 2020) was professionele bankier en Comradesatleet wat die permanente nommer 1 gehad het. Comrades atlete kry 'n permanente nommer nadat hulle tien Comrades wedlope voltooi het. Hy het sy eerste wedloop in 1957 voltooi, in 1998 sy 40ste wedloop voltooi en in 2000 sy 42ste en laaste wedloop voltooi. Hy was ook die eerste atleet wat 'n groen nommer gekry het vir die voltooiing van 40 wedlope. In sy loopbaan het hy een goue, 22 silwer- en 19 bronsmedaljes verower. Sy beste tyd is 6:11;19 wat hy in 1971 gehardloop het.

Hy is in Pietermaritzburg gebore maar het in Port Shepstone grootgeword. Hy het sy hele lewe lank vir die Standard Bank in Pietermaritzburg gewerk. Hy word oorleef deur sy vrou, Patricia; dogters Dianne en Wendy; seun Craig; skoonseun Paul; vier kleinkinders en een agterkleinkind.

## Bron 
* *Comrades se nr.1-atleet groet ná 42 lopies, 89 jaar* Rapport Weekliks, 14 Junie 2020

## Verwysings
Wolseley-tolbos

Die **Wolseley-tolbos** (*Leucadendron spirale*) is 'n blomdraende struik wat tot die genus *Leucadendron* behoort en deel van die fynbos-bioom gevorm het. Die spesie was endemies aan die Wes-Kaap waar dit in die Breederiviervallei tussen Wolseley en Botha voorgekom het, voordat dit uitgesterf het. Die plant is net vier keer waargeneem, in 1801, 1819, 1820's en 1933.

In Engels staan dit as die *Wolseley conebush* bekend.

## Verwysings 
## Bronnelys 
* REDLIST SANBI
* Protea Atlas
* Protea Atlas
Die 36 krygsliste

**Die ses en dertig krygsliste** (Chinees: 三十六計, letterlik vertaal as "ses en dertig berekeninge/planne") is 'n lys van 36 kort Chinese gesegdes of idiome wat na stories van die Chinese geskiedenis en letterkunde verwys en verskeie gevalle van militêre misleiding, slimmighede en kunsgreep beskryf.

Die 36 krygsliste is nouliks verwant aan Sun Tzu se Krygskuns en 'n voortsetting daarvan. 

Oor die algemeen is dit 'n versameling van 36 tipiese misleidende gedragspatrone wat in oorlog, politiek, die sakewêreld, daaglikse sosiale wisselwerking, ensovoorts, gebruik kan word.

Verskillend van taktiek, neem elkeen van dié handelswyses altyd een of ander soort misleiding en indirekte benadering aan en berus grootliks op die sielkundige aspekte daarvan.

## Geskiedenis 
Die eerste melding van die uitdrukking "ses en dertig krygsliste" in China dateer uit Suiderlike Qi-dinastie (479-502 n.C.).
Syhaartolbos

Die **syhaartolbos** (*Leucadendron pubescens*) is 'n blomdraende struik wat aan die genus *Leucadendron* behoort en deel van die fynbos vorm. Die spesie is endemies aan die Wes-Kaap waar dit voorkom op die Bokkeveldeskarp, Gifberg, Sederberg, Piketberg, Olifantsrivier, Sandveld, Koue Bokkeveld, Hexrivierberge, Bonteberg asook die Kwadouwberg, Witteberg en Touwsberg.

Die struik word 2,5&nbsp;m hoog en blom van Junie tot Oktober maar hoofsaaklik in Julie. Die plant vrek in 'n brand maar die sade oorleef. Die sade word in 'n tol op die vroulike plant geberg, val eers grond toe na 'n brand en word deur knaagdiere versprei. Die plant is eenslagtig en daar is afsonderlike plante met manlike- en vroulike blomme, wat deur klein kewers bestuif word. Die plant groei hoofsaaklik in sandsteen- en kwartsietgrond op hoogtes van 60 - 1 700&nbsp;m. 

Dit staan ook as die **knokkerbos** of **knopbos** bekend, en die plant se FSA-nommer is 81.3. In Engels staan dit as die *grey conebush* bekend.

## Galery 

Leucadendron pubescens 25540159.jpg
Leucadendron pubescens 48539844.jpg
Calidea dregii Flipphi 3.jpg
Leucadendron pubescens 59511795.jpg
Leucadendron pubescens 5Dsr 0378.jpg
Leucadendron pubescens female Flipphi 2.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* PlantzAfrica
* REDLIST Sanbi
* Biodiversityexplorer
* Protea Atlas
* Plants of the World Online

## Eksterne skakels
Wegkruipertje-tolbos

Die **wegkruipertje-tolbos** (*Leucadendron cryptocephalum*) is 'n blomdraende struik wat tot die genus *Leucadendron* behoort en deel van die fynbos-bioom vorm. Die spesie is endemies aan die Wes-Kaap en slegs twee populasies kom by Potberg en die Groenlandberg voor. Daar is min inligting beskikbaar oor die plant.

Die struik word 2&nbsp;m hoog en blom van Maart tot Mei. Die plant vrek in 'n brand maar die sade oorleef. Die sade word in 'n tol op die vroulike plant geberg. Die plant is eenslagtig en daar is afsonderlike manlike en vroulike plante met hul blomme. Die plant groei op hoogtes van 60 - 360&nbsp;m. 

In Engels staan dit as die *Concealed conebush* bekend.

## Sien ook 
* Alfabetiese lys van Suid-Afrikaanse bome

## Bronnelys 
* REDLIST Sanbi
* Biodiversityexplorer
* Protea Atlas
* Plants of the World Online
Calle Schlettwein

**Carl-Hermann Gustav "Calle" Schlettwein** (gebore op 13 Junie 1954) is 'n Namibiese politikus wat sedert 2012 in die land se kabinet dien. In Maart 2020 word hy aangestel as die Minister van Landbou, Water en Grondhervorming nadat hy van 2015 tot 2020 as Minister van Finansies gedien het en voorheen as Minister van Handel en Nywerheid van 2012 tot 2015.

## Loopbaan 
Na Namibië se onafhanklikheid in 1990, was Schlettwein 'n permanente sekretaris in verskillende ministeries. Na sewe jaar van ontplooiing in die Ministerie van Finansies het president Hifikepunye Pohamba Schlettwein tot die Nasionale Vergadering aangestel as een van die ses nie-stemgeregtigde lede van die Parlement wat deur die President aangestel is vir die termyn wat in Maart 2010 begin. Hy is daarna in 2010 as adjunkminister van finansies aangestel. In 'n kabinet skommeling na aanleiding van die 2012 SWAPO-kongres, is Schlettwein bevorder tot Minister van Handel en Nywerheid op 4 Desember 2012. In hierdie pos word hy die eerste blanke senior kabinetslid sedert die vroeë jare na onafhanklikheid.

Onder president Hage Geingob is Schlettwein in Maart 2015 na die pos van Minister van Finansies geskuif. 

Na die presidentsverkiesing in 2019 wat Hage Geingob weer aan bewind gebring het, is Schlettwein geskuif om die Ministerie van Landbou, Water en Grondhervorming te lei waar hy tot 21 Maart 2025 gedien het.

## Ander aktiwiteite 
* African Development Bank (AfDB), Ex-Officio lid van die raad van goewerneurs (sedert 2015) 
* Internasionale Monetêre Fonds (IMF), Ex-Officio-lid van die Raad van Goewerneurs (sedert 2015) 
* Multilaterale beleggingswaarborgagentskap (MIGA), Wêreldbankgroep, ex-amptenaar lid van die raad van goewerneurs (sedert 2015) 
* Wêreldbank, ex-amptenaar lid van die raad van goewerneurs (sedert 2015)

## Verwysings
Society of Architectural Historians

Die ***Society of Architectural Historians (SAH)*** is 'n internasionale nie-winsgewende organisasie met setel in Chicago, Verenigde State wat die bestudering en bewaring van die wêreld se argitektoniese erfenis bevorder. Die SAH het sowat 3&nbsp;500 lede, onder wie argitektuurhistorici, argitekte, landskapsargitekte, bewaringsdeskundiges, studente en spesialiste in verwante velde en belangstellende lede van die algemene publiek.

## Eksterne skakels 
;Aanlyn-ensiklopedie
----
* *SAH Archipedia*
;Boekreeks - *Buildings of the United States (BUS)*
----
* *Buildings of the United States - Volumes*
* *University of Virginia Press - Buildings of the United States* 
;Media
----
* *Society of Architectural Historians op YouTube*
Visgattolbos

Die **visgattolbos** (*Leucadendron diemontianum*) is 'n blomdraende struik wat tot die genus *Leucadendron* behoort en deel van die fynbos-bioom vorm. Die spesie is endemies aan die Wes-Kaap waar dit voorkom op die Groot Winterhoekberge se voorheuwels by Visgat, Onderboskloof en Rosendal asook by Heuningvlei in die noordelike Sederberg.

Die struik word 2.2&nbsp;m hoog en blom in Junie. Die plant vrek in 'n brand maar die sade oorleef. Die sade word geberg in 'n tol op die vroulike plant en val na die grond na 'n brand en word deur die wind versprei, die sade het vlerkies. Die plant is eenslagtig en daar is afsonderlike plante met manlike- en vroulike blomme, wat deur klein kewers bestuif word. Die plant groei hoofsaaklik in sand wat deur die wind aangeblaas is op hoogtes van 0 - 300&nbsp;m. 

In Engels staan dit as die *Visgat conebush* bekend.

## Galery 

Leucadendron diemontianum 58266382.jpg
Leucadendron diemontianum 42425034.jpg

## Sien ook 
* Alfabetiese lys van Suid-Afrikaanse bome

## Bronnelys 
* REDLIST Sanbi
* Biodiversityexplorer
* Protea Atlas
* Plants of the World Online

## Eksterne skakels
Hopefield-tolbos

Die **Hopefield-tolbos** (*Leucadendron foedum*) is 'n blomdraende struik wat tot die genus *Leucadendron* behoort en deel van die fynbos-bioom vorm. Die spesie is Endemie (ekologie) aan die Wes-Kaap en kom voor van Piketberg tot by Hopefield. Die plant het 'n voorkomsgebied van 292-300 km². Dit word bedreig deur landbou aktiwiteite, oorbeweiding, stedelike ontwikkeling en 'n gebrek aan brandbestuur.

Die struik word 2,5&nbsp;m hoog en blom van Augustus tot Oktober. Die plant vrek in 'n brand maar die sade oorleef. Die sade word geberg in 'n tol op die vroulike plant, val grond toe na 'n brand en word deur die wind versprei. Die plant is eenslagtig en daar is afsonderlike plante met manlike en vroulike blomme.

In Engels staan dit as die *Hopefield conebush* bekend. Die plant het baie ooreenkomste met die rooitolbos en langbeentjie.

## Sien ook 
* Alfabetiese lys van Suid-Afrikaanse bome

## Bronnelys 
* REDLIST Sanbi
* Biodiversityexplorer
* Protea Atlas
* Plants of the World Online
Langbeentjie

Die **langbeentjie** (*Leucadendron procerum*) is 'n blomdraende struik wat tot die genus *Leucadendron* behoort en deel van die fynbos-bioom vorm. Die spesie is endemies aan die Wes-Kaap waar dit voorkom op die Bokkeveldeskarp, Gifberg, Sederberg tot by die Olifantsrivierberge en die noordelike Sandveld.

Die struik word 3&nbsp;m hoog en blom in Augustus. Die plant vrek in 'n brand maar die saad oorleef. Die saad word in 'n tol op die vroulike plant geberg en val grond toe na 'n brand. Die saad het vlerkies en word deur die wind versprei. Die plant is eenslagtig en daar is afsonderlike plante met manlike en vroulike blomme, wat deur insekte bestuif word. Die plant groei hoofsaaklik in sandsteensand op hoogtes van 300 - 670&nbsp;m. 

Die plant se FSA-nommer is 81.2. In Engels staan dit as die *Ivory conebush* bekend.

## Galery 

Leucadendron procerum 15278700.jpg
Leucadendron procerum 15927787.jpg
Leucadendron procerum 15927791.jpg
Leucadendron procerum 25700630.jpg
Leucadendron procerum 32494604.jpg
Leucadendron procerum 5Dsr 0233.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* REDLIST Sanbi
* Biodiversityexplorer
* Protea Atlas
* Plants of the World Online

## Eksterne skakels
Karuru-waterval

Die **Karuru-waterval** is in die Aberdare-bergreeks in Kenia.

## Ligging
Hierdie waterval in die Chaniarivier is in die suide van die Aberdare Nasionale Park, suidwes van die dorp Nyeri en 172 km noord van Nairobi. Dit lê op 2971 m bo seespieël en net suid van die ewenaar by koördinate 0°  22′  0″ suid en 36°  54  0″  oos.

## Waterval
Die waterval van 272 m hoog bestaan uit 3 valle van onderskeidelik 117 m, 26 m en 130 m. Dus is dit die hoogste waterval in Kenia. Aan die oorkant van dieselfde kloof is die Gura-waterval.

## Toerisme
Rondom die kloof is 'n woud met inheemse bome. Besoekers aan die afgeleë gebied kom ook na die omgewing om die welige plantegroei en dierelewe (veral voëls) te besigtig. Besoeke op die hoogtepunt van die reënseisoen word nie aangemoedig nie. Gewoonlik word besoekers deur ‘n gewapende gids vergesel. Hoogtevrees is vir sommige toeriste 'n uitdaging.

## Bibliografie
*fortuneofafrica.com
*goingplacesafrica.com
*heregoeskenya.com
*worldwaterfalldatabase.com
*zakenya.com
Earl Cameron

**Earlston J. Cameron**  (8 Augustus 1917 – 3 Julie 2020), bekend as **Earl Cameron**, was 'n Britse akteur van Bermudaanse afkoms. Hy was bekend vir sy rolle in die rolprente *Thunderball* (1965), *The Message* (1976), *The Interpreter* (2005), en *Inception* (2010).

## Filmografie 
### Rolprente 
* 1951: *Pool of London*
* 1957: *The Heart Within*
* 1961: *Flame in the Streets*
* 1963: ''Tarzan's Three Challenges*
* 1965: *Thunderball*
* 1976: *The Message*
* 1998: *Sand Bride*
* 2005: *The Interpreter*
* 2010: *Inception*
* *Shore Leave*

### Televisiereekse 
* 1958: *The Killing Stones*
* 1964: *Secret Agent*
* 2001: *Babyfather*
* 2015: *Britain's Greatest Generation*

### Televisierolprente 
* 1956: *The Petrified Forest*
* 1960: *The Dark Man*
* 1962: *A World Inside''

### Video's 
* 2011: *Race Against Time*
* 2013: *Frozen Out*

## Eksterne skakels 
*
Mercedes-Benz M272 enjin

Die Mercedes-Benz **M272** enjin is 'n V6-enjinfamilie wat in die 2000-dekade gebruik is. Dit is in 2004 bekendgestel en is gebaseer op die M112 V6 wat in 1998 bekendgestel is. 

Al die M272-enjins het aluminiumblokke met 'n 90° V-hoek met silikon/aluminiumgevoerde silinders. Die aluminium DOHC-silinderkoppe het 4 kleppe per silinder. Direkte inspuiting word op beperk op die 3.5L V6 gebruik, terwyl ander gebruik maak van konvensionele brandstofinspuiting. Almal het gesmeede staal suierstange, eenstuk-gegote krukas, yster-aluminium suiers en 'n magnesium inlaatspruitstuk. Soos die M112, is 'n balanseeras in die enjinblok tussen die silinderbanke geïnstalleer om vibrasies in die 90° V6 ontwerp uit te skakel.

Deurlopende VVT is vir die eerste keer ingevoer. Beide die inlaat- en die uitlaatnokas kan oor 40 grade gewissel word. Die dubbele vonkpropstelsel is vervang deur 'n ontstekingstelsel met 'n hoogspanningsklos bo-op elke vonkprop. Nuwe elektroniese vloeistofbeheer vir die koelmiddel het die meganiese termostaat vervang vir verbeterde opwarming van die enjin en die optimale beheer van enjintemperatuur.
2020 Oostenrykse Grand Prix

Die **2020 Formule Een Oostenrykse Grand Prix** is op 5 Julie 2020 op die Red Bull Ring in Spielberg, Oostenryk gehou. Dit was die eerste wedren van die veranderde kampioenskapseisoen gewees.

## Bande 
Pirelli het die volgende bande in Oostenryk verskaf:

## Vrye oefening 
### Uitslag 
## Kwalifisering 
## Wedren 
### Renuitslag 
## Puntestand na die Grand Prix 
### Renjaers 
### Vervaardigers 
## Verwysings
Mercedes-Benz M276 enjin

Die **Mercedes-Benz M276**-enjin is 'n direkingespuite petrol-V6-enjin. 

Die M276-enjin het 'n aluminium-enjinblok met 'n Nanoslide-silinderlaag en dubbele oorhoofse nokasse met onafhanklike veranderlike kleptydreëling op 12 inlaat- en 12 uitlaatkleppe en 'n nuwe tweestap-tydkettingopstelling. Die M276 bevat ook direkte inspuiting met piëso-elektriesbeheerde inspuiters vir 2 tot 3 bespuitings per suierslag tydens normale werking, multi-vonkontsteking wat tot vier vonke per siklus skep, en die vraagbeheerde brandstofpomp, waterpomp, oliepomp en alternator wat parasitiese vragte verminder. 

Mercedes-Benz beweer dat die nuwe enjin, in samewerking met die vraagbeheerde aanvullings en stop-aansittegnologie, tot 'n 24%-verbetering in brandstofverbruik kan lewer, terwyl die krag en wringkrag oor die M272 verhoog word. Hierdie verbeterde doeltreffendheid het daartoe gelei dat die verskillende modelle met hierdie enjin gemerk is met die **Blue Efficiency**-aanwysing. 

Met die behoud van die meeste van die bogenoemde eienskappe, is die turboaangejaagde kleiner verplasing DELA 30-variant in 2013 vir C400 (W205) bekendgestel en daarna op ander modelle aangebied sonder die naam Blue Efficiency.

## Verwysings
Bokkeveld-tolbos

Die **Bokkeveld-tolbos** (*Leucadendron nitidum*) is 'n blomdraende struik wat tot die genus *Leucadendron* behoort en deel van die fynbos-bioom vorm. Die spesie is endemies aan die Wes-Kaap waar dit voorkom by Sederberg, Koue Bokkeveld en Swartruggensberge.

Die struik word 2.0&nbsp;m hoog en blom van Mei tot November. Die plant vrek in 'n brand maar die sade oorleef. Die sade word geberg in 'n tol op die vroulike plant en val na die grond na twee maande en word deur miere versprei.. Die plant is eenslagtig en daar is afsonderlike plante met manlike- en vroulike blomme, wat deur klein insekte bestuif word. Die plant groei hoofsaaklik in sandsteen en kwartsietsand op hoogtes van 1 000 - 2 000&nbsp;m. 

In Engels staan dit as die *Bokkeveld conebush* bekend.

## Galery 

Leucadendron nitidum 23220453.jpg
Leucadendron nitidum 23220459.jpg
Leucadendron nitidum 23220617.jpg
Leucadendron nitidum 53624712.jpg
Leucadendron nitidum 5Dsr 0468.jpg
Leucadendron nitidum 70877579.jpg

## Verwysings 
## Bronnelys 
* REDLIST Sanbi
* Biodiversityexplorer
* Protea Atlas
* Plants of the World Online
 
## Eksterne skakels
Susana Soca

duimnael|regs|220px|Susana Soca
**Susana Soca Blanco** (Montevideo, 19 Julie 1906 - Rio de Janeiro, 11 Januarie 1959) was 'n Uruguayse digteres en skrywer.

## Lewe
Sy was deel van 'n familie uit 'n hoë klas, en het in die Tweede Wêreldoorlog in Parys gewoon. 

Haar eerste gepubliseerde gedigte het in *Cahiers de La Licorne* (1947) verskyn.

Sy het in 'n vliegongeluk naby Rio de Janeiro se lughawe gesterf, toe die Lockheedvliegtuig waarop sy 'n passasier was, kort van die aanloopbaan neergestort het.

## Verwysings
Inés Echeverría

right|Inés Echeverría de Larraín (1925)
**Inés Echeverría Bello de Larraín** *alias* **Iris** (Santiago de Chile, 22 Desember 1868- *ibidem*, 13 Januarie 1949) was 'n Chileense skrywer.

## Lewe 
Sy was afkomstig van 'n prominente Chileense gesin. In haar werke skryf sy teen konserwatiewe idees oor die rol van vroue wat in haar sosiale klas oorheers het.

## Werke
thumb|right|Inés Echeverría Bello.
* *Emociones teatrales*, 1910
* *Hojas caídas*, 1910.
* *Entre deux mondes*, 1914.
* *La Hora de queda* 1918
* *Cuando mi tierra nació*, 1930
* *Nuestra raza: a la memoria de Andrés Bello: su 4ª generación*, 1930.
* *Alessandri: evocaciones y resonancias*, 1932
* *Por él*, 1934
* *Entre dos siglos*, 1937
* *Cuando mi tierra era niña*, 1942
* *Cuando mi tierra fue moza*, 1943-46
* ''Au-delà-- : poème de la douleur et de la mort: fragments d'un journal de la mort*, 1948
* *Fue el enviado: no lo olvidemos'', 1950

## Verwysings 
## Eksterne skakels
*
Kraaltolbos

Die **kraaltolbos** (*Leucadendron platyspermum*) is 'n blomdraende struik wat tot die genus *Leucadendron* behoort en deel van die fynbos-bioom vorm. Die spesie is endemies aan die Wes-Kaap waar dit voorkom vanaf die Donkerhoekberg naby Villiersdorp, Groenlandberg en Kleinmondberge vanaf Houhoek tot by die Elimvlakte.

Die struik word 1,7&nbsp;m hoog en blom in Desember. Die plant vrek na 'n brand maar die sade oorleef. Die sade word in 'n tol op die vroulike plant geberg en val eers grond toe na die eerste herfsreën na 'n brand. Die sade het vlerkies en word deur die wind versprei. Die plant is eenslagtig en daar is afsonderlike plante met manlike en vroulike blomme, wat deur die wind bestuif word. Die plant groei hoofsaaklik in sanderige en skaliegrond op hoogtes van 0 - 1 350&nbsp;m. 

In Engels staan dit as die *Plate-seed conebush* bekend.

## Galery 

Leucadendron platyspermum 11625243.jpg
Lêer:Leucadendron platyspermum 62129618.jpg
Lêer:Leucadendron platyspermum 24942523.jpg
Lêer:Leucadendron platyspermum 62129624.jpg
Lêer:Leucadendron platyspermum 24942337.jpg
Lêer:Leucadendron platyspermum 24942392.jpg
Lêer:Leucadendron platyspermum 53201477.jpg
Lêer:Leucadendron platyspermum 57493371.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* REDLIST Sanbi
* Biodiversityexplorer
* Protea Atlas
* Plants of the World Online
 
## Eksterne skakels
Marcela Lagarde

duimnael|regs|220px|Lagarde, 2017
**María Marcela Lagarde y de los Ríos** (gebore op 30 Desember 1948 in Meksikostad) is 'n Meksikaanse feminis, politikus en skrywer.

Sy is 'n professor aan die "Universidad Nacional Autónoma de México" (UNAM).

## Werke 
* (1996) *Género y feminismo : desarrollo humano y democracia*
* (1998) *Claves feministas para el poderío y la autonomía de las mujeres* 
* (1999) *Una mirada feminista en el umbral del milenio*
* (2000) *Claves feministas para liderazgos entrañables* 
* (2001) *Claves feministas para la autoestima de las mujeres*
* (2001) *Claves feministas para la negociación en el amor*
* (2005) *Para mis socias de la vida: claves feministas para el poderío y la autonomía de las mujeres, los lid* 
* (2008) *Amor y sexualidad, una mirada feminista*

## Verwysings
Mercedes-Benz M112 enjin

Die **Mercedes-Benz M112**-enjin is 'n 4-slag, vonkontsteekte, binnebrand-petrol V6-enjinfamilie wat in die jare 2000 gebruik is. Dit is in 1998 bekendgestel, en was die eerste V6-enjin wat ooit deur Mercedes gebou is. 'n Kort tydjie later is die verwante M113 V8 bekendgestel. 

Almal is in Bad Cannstatt, Duitsland gebou, behalwe die aangejaagde C32 AMG, wat in Affalterbach gemonteer word. 

Al die M112-enjins het aluminiumblokke met 'n 90° V-hoek en silikon/aluminiumgevoerde silinders. Die aluminium SOHC-silinderkoppe het 3 kleppe per silinder. Almal gebruik opeenvolgende brandstofinspuiting met twee vonkproppe per silinder. Almal het staalgesmeede suierstange, 'n eenstukgegote nokas, yster-aluminiumsuiers en 'n inlaatspruitstuk van magnesium. Om die vibrasieprobleme van 'n 90° V6 uit te skakel, is 'n balanseeras in die enjinblok tussen die silinderbanke aangebring. Daar is 'n dubbele-lengte veranderbare lengte- inlaatspruitstuk aangebring om die soepelheid van die enjins te optimaliseer.
Wynand Breedt

**Wynand Breedt** (sterf 3 Julie 2020) was 'n Afrikaanse sanger en liedjieskrywer.

## Loopbaan 
Breedt se musiekloopbaan begin op die ouderdom van agt waar hy eerste sopraan sing. Op 13-jarige ouderdom sluit hy aan by die Tygerberg Kinderkoor.

## Verwysings 
## Eksterne skakels 
* 
*
Ruimtemag

[duimnael| Seël van die [Amerikaanse Ruimtemag, wat in 2020 die enigste onafhanklike ruimtemag is. ]]
'n **Ruimtemag** is 'n militêre tak wat oorlog in die ruimte voer en ruimtebedrywighede uitvoer. 

In 2020 is die enigste land met 'n onafhanklike ruimtemag die Verenigde State, wat die Ruimtemag van die Verenigde State in Desember 2019 van stapel gestuur het. Rusland had voorheen die onafhanklike diensarea die Russiese Ruimtemagte, maar dit is sedertdien in 'n subtak van die Russiese Lugvaartmagte opgeneem.

## Geskiedenis 
duimnael| Embleem van die Russiese Ruimtemagte, wat van 1992 tot 1997 en van 2001 tot 2011 'n onafhanklike diensarea van die weermag was.
In 1992 word die Russiese Ruimtemagte as 'n onafhanklike diensarea (maar nie 'n militêre tak nie) binne die Russiese Gewapende Magte gevestig. In 1997 word dit met die Strategiese Missielmagte versmelt, maar hierdie besluit plaas die militêre hemelruim in 'n benadeelde posisie, en in 2001 word dit as 'n onafhanklike diensarea heringestel. In 2011 word dit die kern van die Russiese Lugvaartweermagte, wat Rusland se ruimte- en lugweermagte in een diens saamgesmelt het. In 2015 word die Russiese Lugmag en die Russiese Lugvaartweermagte saamgevoeg om die Russiese Lugvaartmagte te vorm, wat die Russiese Ruimtemagte as een van sy drie subtakke hervestig het, hoewel dit nie meer 'n onafhanklike entiteit is nie.  

Militêre ruimtelike ontwikkeling binne die Verenigde State begin in 1945 met die Leërlugmagte, en die meeste van sy ruimtemagte is binne die Lugmag van die Verenigde State georganiseer, wat in 1962 die uitvoerende agent vir die ruimte geword het. In 1982 skep die Lugmag die Ruimtebevel van die Lugmag, wat alle ruimtemagte van die Lugmag in een bevel saamgesmelt het. Die Leër van die Verenigde State en die Vloot van die Verenigde State besit albei aansienlik kleiner hoeveelhede ruimtebates wat in die Ruimte- en Missielverdedigingsbevel en die Tiende Vloot gesentraliseer is. Die operasionele bevel van ruimtelike bedrywighede is binne die Ruimtebevel van die Verenigde State gesentraliseer, wat voorheen van 1985 tot 2002 bestaan het en in Augustus 2019 heringestel is. In Desember 2019 magtig die Amerikaanse Kongres die skepping van die Amerikaanse Ruimtemag, wat op 20 Desember 2019 amptelik gestig word. Hierdie nuwe diensvertakking is geskep deur die Ruimtebevel van die Lugmag as die Ruimtemag van die Verenigde State te herontwerp en dit tot 'n onafhanklike diensvertakking op te hef.

## Lys van ruimtemagte 
* Ruimtemag van die Verenigde State

## Verwysings
Mercedes-Benz M113 enjin

Die Mercedes-Benz **M113** (en die soortgelyke **M155)**-enjin is 'n 4-slag, vonkontsteekte, binnebrand-petrol V8-enjinfamilie wat in die jare 2000 gebruik is. Dit is gebaseer op die soortgelyke M112 V6 wat in 1998 bekendgestel is, en later in 2007 uitgefaseer ten gunste van die M156 AMG-enjin en die M273-enjin. 

Die standaard Mercedes-Benz M113's is in Untertürkheim, Duitsland gebou, terwyl die AMG-weergawes by die fabriek in Affalterbach, Duitsland, deur AMG gemonteer is. M113's het aluminium-enjinblokke en aluminium bonokassilinderkoppe met twee vonkproppe per silinder. Die silinders is gevoer met silikon/aluminium, en die koppe het 3 kleppe per silinder (twee inlaat, een uitlaat). Ander kenmerke sluit in die opeenvolgende brandstofinspuiting, suierstange van gegote staal, eenstuk-gegote nokasse en 'n magnesiuminlaatspruitstuk.
Silwerbos

Die **Silwerbos** (*Leucadendron uliginosum* subsp. *uliginosum*) is 'n blomdraende struik en subspesie van *Leucadendron uliginosum*, wat tot die genus *Leucadendron* behoort en deel van die fynbos-bioom vorm. Die spesie is endemies aan die Wes-Kaap, waar dit voorkom in die Outeniekwa- en Tsitsikammaberge vanaf Cloetespas tot by Plettenbergbaai.

Die struik word 2.3&nbsp;m hoog en blom in November. Die plant vrek na 'n brand maar die sade oorleef. Die sade word in 'n tol op die vroulike plant geberg en val eers grond toe  na 'n brand en word moontlik deur die wind versprei. Die plant is eenslagtig en daar is afsonderlike plante met manlike en vroulike blomme, wat deur klein insekte bestuif word. Die plant groei hoofsaaklik in klipperige sandsteen grond op hoogtes van 500 - 1 000&nbsp;m. 

In Engels staan dit as die *Outeniqua conebush* bekend. Die boom se FSA-nommer is 82.6

Daar is ook 'n ander subspesie, *Leucadendron uliginosum subsp. glabratum*.

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* REDLIST Sanbi
* Biodiversityexplorer
* Protea Atlas
* Plants of the World Online
Fundamentalisme

**Fundamentalisme** het gewoonlik 'n godsdienstige konnotasie wat dui op onwankelbare gehegtheid aan 'n stel onverminderbare oortuigings. Fundamentalisme het egter toegepas op 'n neiging onder sekere groepe - hoofsaaklik, hoewel nie uitsluitlik nie, in godsdiens - wat gekenmerk word deur 'n merkwaardig streng letterlikheid, aangesien dit toegepas word op sekere Skrifgedeeltes, dogmas of ideologieë, en 'n sterk gevoel van die belangrikheid van onderskeid tussen in-groepe en uit-groepe, wat lei tot die beklemtoning van suiwerheid en die begeerte om terug te keer na 'n vorige ideaal waaruit advokate glo dat lede verdwaal het.Verwerping van die meningsverskille soos van toepassing op hierdie gevestigde 'grondbeginsels' en die aanvaarde interpretasie daarvan in die groep spruit dikwels uit hierdie neiging.

Afhangend van die konteks, kan die etiket "fundamentalisme" 'n pejoratief eerder as 'n neutrale karakterisering wees, soortgelyk aan hoe politieke perspektiewe "regs" of "links" te noem, negatiewe konnotasies kan hê.

## Verwysings
Gees

In folklore, is 'n **gees** die lewensbeginsel of lewenskrag binne alle lewende dinge. Reeds in 1628 en 1633 spekuleer beide William Harvey en René Descartes dat daar êrens in die liggaam, op 'n spesiale plek, 'n 'lewensbeginsel' of 'lewenskrag' was, wat die hele liggaamlike raam animeer, soos die enjin in 'n fabriek die masjinerie daarin beweeg. Geeste word dikwels as 'n bonatuurlike wese of as ontasbare entiteite beskou; byvoorbeeld 'n demoon, spook, fee of engel. In antieke Islamitiese terminologie is 'n 'gees' (*rūḥ*) egter slegs van toepassing op suiwer geeste, maar nie op ander onsigbare wesens, soos djin, Shaitan (demone) en engele.

Histories is die term 'gees' gebruik om te verwys na 'n 'subtiele' in teenstelling met 'grof' materiële stof, soos uiteengesit in die noemenswaardige laaste paragraaf van Isaac Newton se *Principia Mathematica*.  In Die Bybel, "die Gees" (met 'n hoofletter "G"), dui spesifiek die Heilige Gees aan.

Die konsepte van gees en siel oorvleuel dikwels, en daar word geglo in sommige godsdienste dat albei liggaamlike dood oorleef. Die term "gees" kan ook die betekenis van 'n spook hê, d.w.s 'n manifestasie van die gees van 'n afgestorwe persoon. Dit word ook soms gebruik om na bewussyn of persoonlikheid te verwys.

## Verwysings
Hartlief

duimnael|Hartlief se vleisaanleg in die Noordelike industriële distrik van Windhoek
**Hartlief** (amptelik **Hartlief Corporation**) is 'n Namibiese vleisonderneming. Volgens sy eie verklaring is dit die "suksesvolste en modernste vleisonderneming in Afrika".

Hartlief vervaardig en bemark beide vleis en vleisprodukte in Namibië en Suid-Afrika. Die maatskappy vervaardig tans bees-, lams- en varkvleisprodukte, sowel as wild- en pluimveeprodukte.

## Geskiedenis 
Hartlief het begin as 'n slaghuis in Windhoek, wat in 1946 deur die familieondernemings van Karl en Inge Hartlief gekoop is. In 1970 neem die dogter Renate die onderneming oor, saam met haar man Wolfgang Raith, wat ook uit die vleisbedryf kom. Die Raiths het binne enkele jare die onderneming omskep in 'n onderneming wat internasionaal 'n vastrapplek kon kry as produsent en bemarker van vleis- en worspesialiteite. As gevolg van die groot aanvraag, het die bou van 'n nuwe vleisaanleg in die noorde van Windhoek in die vroeë 1970's begin, wat in 1983 voltooi is en sedertdien in werking is. Dit word vandag beskou as een van die modernste vleisverwerkingsaanlegte op die vasteland van Afrika wat doeltreffendheid en toerusting betref.

In November 2019 is die meerderheid van die maatskappy deur die Namibiese groep Ohlthaver & List gekoop.

## Terreine 
Hartlief het 'n slaghuis in Mariental, waar vars vleis geproduseer word vir direkte bemarking en waar verwerkte produkte van die Windhoek-vleisfabriek verkry word. Die slagpale is EU-gesertifiseer en voer springbokke en skaap na die Europese Unie, Noorweë en Suid-Afrika. Die maatskappy se vleisverwerkingsaanleg is in die Noordelike industriële distrik van Windhoek, waar verwerkte produkte geproduseer word. Ter geleentheid van die 60ste bestaansjaar is die vleisfabriek in Windhoek in 2006 uitgebrei om 'n bistro en 'n fabriekswinkel in te sluit. Die hoofkantoor van die onderneming was nog altyd in Windhoek. Die maatskappy het ook slaghuise en handelsdepots, asook drie deli's in Suid-Afrika, 'n verspreidingspakhuis in Kaapstad en koelopslag in Ongwediva in die noorde van Namibië.

## Produkreeks 
Hartlief vervaardig vandag 'n verskeidenheid produkte. Die produkreeks kan oor die algemeen verdeel word in vars vleis en verwerkte produkte. Laasgenoemde kan ook verdeel word in gerookte en andersins verouderde produkte aan die een kant en gekookte produkte (soos gekookte ham) aan die ander kant. Biltong word ook gemaak. Die maatskappy verkoop onder meer Swartwoud-ham in Namibië en Suid-Afrika.

## Verwysings